
[bookmark: TextBodyBegin]Európsky parlament,
–	so zreteľom na články 2, 3, 6, 9, 10, 11, 12, 21 a 23 Zmluvy o Európskej únii (ďalej len „Zmluvy o EÚ“),
–	so zreteľom na články 15, 20, 21, 22, 24, 26, 45, 46, 47, 48, 153 a 165 Zmluvy o fungovaní Európskej únie (ďalej len „ZFEÚ“),
–	so zreteľom na Chartu základných práv Európskej únie,
–	so zreteľom na smernicu Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) č. 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS[footnoteRef:1], [1:  	Ú. v. EÚ L 158, 30.4.2004, s. 77.] 

–	so zreteľom na nariadenie Európskeho parlamentu a Rady (EÚ) 2021/692 z 28. apríla 2021, ktorým sa zriaďuje program Občania, rovnosť, práva a hodnoty a zrušuje nariadenie Európskeho parlamentu a Rady (EÚ) č. 1381/2013 a nariadenie Rady (EÚ) č. 390/2014[footnoteRef:2], [2:  	Ú. v. EÚ L 156, 5.5.2021, s. 1.] 

–	so zreteľom na nariadenie Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie[footnoteRef:3], [3:  	Ú. v. EÚ L 141, 27.5.2011, s. 1.] 

–	so zreteľom na nariadenie Európskeho parlamentu a Rady (EÚ) č. 2019/1149 z 20. júna 2019, ktorým sa zriaďuje Európsky orgán práce a ktorým sa menia nariadenia (ES) č. 883/2004, (EÚ) č. 492/2011 a (EÚ) 2016/589 a ktorým sa zrušuje rozhodnutie (EÚ) 2016/344[footnoteRef:4], [4:  	Ú. v. EÚ L 186, 11.7.2019, s. 21.] 

–	so zreteľom na smernicu Európskeho parlamentu a Rady (EÚ) 2018/957 z 28. júna 2018, ktorou sa mení smernica 96/71/ES o vysielaní pracovníkov v rámci poskytovania služieb[footnoteRef:5], [5:  	Ú. v. EÚ L 173, 9.7.2018, s. 16.] 

–	so zreteľom na nariadenie Európskeho parlamentu a Rady (EÚ) 2016/589 z 13. apríla 2016 o Európskej sieti služieb zamestnanosti (ďalej len „EURES“), prístupe pracovníkov k službám v oblasti mobility a o ďalšej integrácii trhov práce a o zmene nariadenia (EÚ) č. 492/2011 a (EÚ) č. 1296/2013[footnoteRef:6], [6:  	Ú. v. EÚ L 107, 22.4.2016, s. 1.] 

–	so zreteľom na smernicu Európskeho parlamentu a Rady 2013/55/EÚ z 20. novembra 2013, ktorou sa mení smernica 2005/36/ES o uznávaní odborných kvalifikácií, a nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu[footnoteRef:7], [7:  	Ú. v. EÚ L 354, 28.12.2013, s. 132.] 

–	so zreteľom na smernicu Rady (EÚ) 2015/637 z 20. apríla 2015 o opatreniach koordinácie a spolupráce na uľahčenie konzulárnej ochrany nezastúpených občanov Únie v tretích krajinách a o zrušení rozhodnutia 95/553/ES[footnoteRef:8], [8:  	Ú. v. EÚ L 106, 24.4.2015, s. 1.] 

–	so zreteľom na smernicu Rady (EÚ) 2019/997 z 18. júna 2019, ktorou sa zavádza náhradný cestovný doklad EÚ a zrušuje rozhodnutie 96/409/SZBP[footnoteRef:9], [9:  	Ú. v. EÚ L 163, 20.6.2019, s. 1.] 

–	so zreteľom na oznámenie Komisie z 2. júla 2009 o usmernení na lepšiu transpozíciu a uplatňovanie smernice 2004/38/ES o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov (COM(2009)0313),
–	so zreteľom na nariadenie Európskeho parlamentu a Rady (EÚ) 2019/788 zo 17. apríla 2019 o európskej iniciatíve občanov[footnoteRef:10], [10:  	Ú. v. EÚ L 130, 17.5.2019, s. 55.] 

–	so zreteľom na nariadenie Európskeho parlamentu a Rady (EÚ) 2020/1042 z 15. júla 2020, ktorým sa stanovujú dočasné opatrenia týkajúce sa lehôt pre fázy zberu, overovania a posudzovania uvedené v nariadení (EÚ) 2019/788 o európskej iniciatíve občanov vzhľadom na výskyt ochorenia COVID-19[footnoteRef:11], [11:  	Ú. v. EÚ L 231, 17.7.2020, s. 7.] 

–	so zreteľom na oznámenie Komisie z 2. decembra 2020 s názvom Stratégia posilnenia uplatňovania Charty základných práv v EÚ (COM(2020)0711),
–	so zreteľom na oznámenie Komisie z 3. decembra 2020 o akčnom pláne pre európsku demokraciu (COM(2020)0790),
–	so zreteľom na oznámenie Komisie z 25. novembra 2021 s názvom Ochrana integrity volieb a podpora demokratickej účasti (COM(2021)0730),
–	so zreteľom na správu Komisie z 15. decembra 2020 s názvom Správa o občianstve EÚ za rok 2020 – Posilnenie postavenia občanov a ochrana ich práv (COM(2020)0730),
–	so zreteľom na správu Komisie z 15. decembra 2020 podľa článku 25 ZFEÚ o dosiahnutom pokroku na ceste k skutočnému občianstvu EÚ v rokoch 2016 – 2020 (COM(2020)0731),
–	so zreteľom na svoju pozíciu zo 14. februára 2023 k návrhu smernice Rady, ktorou sa stanovujú podrobnosti uplatňovania práva voliť a byť volený vo voľbách do Európskeho parlamentu pre občanov Únie s bydliskom v členskom štáte, ktorého nie sú štátnymi príslušníkmi[footnoteRef:12], [12:  	Ú. v. EÚ C 283, 11.8.2023, s. 76.] 

–	so zreteľom na svoju pozíciu zo 14. februára 2023 k návrhu smernice Rady, ktorou sa stanovujú podrobnosti uplatňovania práva voliť a byť volený v komunálnych voľbách pre občanov Únie s bydliskom v členskom štáte, ktorého nie sú štátnymi príslušníkmi[footnoteRef:13], [13:  	Ú. v. EÚ C 283, 11.8.2023, s. 100.] 

–	so zreteľom na svoje uznesenie z 12. februára 2019 o vykonávaní ustanovení zmluvy týkajúcich sa občianstva EÚ[footnoteRef:14], [14:  	Ú. v. EÚ C 449, 23.12.2020, s. 6.] 

–	so zreteľom na uznesenie Európskeho parlamentu z 9. marca 2022 s návrhmi pre Komisiu o systémoch udeľovania občianstva a povolení na pobyt investorom[footnoteRef:15], [15:  	Ú. v. EÚ C 347, 9.9.2022, s. 97.] 

–	so zreteľom na svoje uznesenie z 10. marca 2022 o Správe o občianstve EÚ za rok 2020: posilnenie postavenia občanov a ochrana ich práv[footnoteRef:16], [16:  	Ú. v. EÚ C 347, 9.9.2022, s. 202.] 

–	so zreteľom na svoje uznesenie z 13. júna 2023 o vykonávaní nariadení o európskej iniciatíve občanov[footnoteRef:17], [17:  	Prijaté texty, P9_TA(2023)0230.] 

–	so zreteľom na svoje uznesenie zo 14. septembra 2023 o parlamentarizme, európskom občianstve a demokracii[footnoteRef:18], [18:  	Prijaté texty, P9_TA(2023)0330.] 

–	so zreteľom na svoje uznesenie zo 7. júla 2021 o dialógoch s občanmi a účasti občanov na rozhodovaní EÚ[footnoteRef:19], [19:  	Ú. v. EÚ C 99, 1.3.2022, s. 96.] 

–	so zreteľom na svoje uznesenie z 9. marca 2022 o iniciatíve s názvom V ústrety občanom: petičné právo, právo predložiť vec európskemu ombudsmanovi a európska iniciatíva občanov[footnoteRef:20], [20:  	Ú. v. EÚ C 347, 9.9.2022, s. 110.] 

–	so zreteľom na svoje uznesenie z 15. marca 2017 o prekážkach pre občanov EÚ slobodne sa pohybovať a pracovať na vnútornom trhu[footnoteRef:21], [21:  	Ú. v. EÚ C 263, 25.7.2018, s. 98.] 

–	so zreteľom na správu Agentúry EÚ pre základné práva o základných právach za rok 2023,
–	so zreteľom na správu o konečnom výsledku Konferencie o budúcnosti Európy,
[bookmark: _GoBack]–	so zreteľom na výsledky rýchleho prieskumu Eurobarometra 485/2020 a štandardného prieskumu Eurobarometra 99/2023,
–	so zreteľom na správu Komisie zo 6. decembra 2023 podľa článku 25 ZFEÚ o dosiahnutom pokroku na ceste k skutočnému občianstvu EÚ v rokoch 2020 – 2023 (COM(2023)0931) (správa o občianstve EÚ za rok 2023),
–	so zreteľom na článok 54 rokovacieho poriadku, ako aj na článok 1 ods. 1 písm. e) rozhodnutia Konferencie predsedov z 12. decembra 2002 o schvaľovacom postupe pre vypracovanie iniciatívnych správ a na prílohu 3 k tomuto rozhodnutiu,
–	so zreteľom na stanovisko Výboru pre občianske slobody, spravodlivosť a vnútorné veci,
–	so zreteľom na správu Výboru pre ústavné veci (A9-0436/2023),
A.	keďže občianstvo EÚ bolo zavedené nadobudnutím platnosti Maastrichtskej zmluvy v roku 1993 a ďalej posilnené Lisabonskou zmluvou v roku 2009; keďže od jeho zavedenia uplynulo tridsať rokov a uskutočnili sa významné sociálne, digitálne, hospodárske a politické zmeny;
B.	keďže podľa článku 20 ods. 1 ZFEÚ občianstvo EÚ dopĺňa štátne občianstvo a nenahrádza ho; keďže z občianstva Únie zatiaľ pre občanov Únie nevyplývajú žiadne povinnosti;
C.	keďže občianstvo EÚ je jedinečnou koncepciou odrážajúcou spoločnú demokratickú identitu a spoločné hodnoty občanov EÚ a prispieva k vytváraniu väzieb, podpore rovnosti a odmietaniu všetkých foriem rasizmu a diskriminácie; keďže potenciál občianstva EÚ sa ešte v plnom rozsahu nevyužíva;
D.	keďže sloboda pohybu umožňuje viac ako 15 miliónom občanov EÚ[footnoteRef:22] žiť a pracovať v inom členskom štáte a všetkým občanom EÚ slobodne cestovať v celej EÚ, čím sa občianstvo EÚ stalo dôležitejším ako kedykoľvek predtým; [22:  	Eurostat, Archive: EU citizens living in another Member State - statistical overview (Archív: občania EÚ žijúci v inom členskom štáte – štatistický prehľad).] 

E.	keďže občania EÚ sú si príliš často nedostatočne vedomí a znalí svojich práv, občianskych povinností a slobôd vyplývajúcich z občianstva EÚ ani im dostatočne nerozumejú; keďže v praktickom uplatňovaní občianstva EÚ a v úplnom vykonávaní práv a slobôd, ktoré z neho vyplývajú, stále existujú značné nedostatky, z ktorých sú niektoré spôsobené nejednotným vykonávaním právnych predpisov EÚ členskými štátmi;
F.	keďže výsledky verejnej konzultácie o občianstve EÚ v roku 2020 ukázali, že viac ako 60 % účastníkov sa nepovažovalo za dobre informovaných o svojich právach vyplývajúcich z občianstva EÚ[footnoteRef:23]; keďže z rýchleho prieskumu Eurobarometra o občianstve a demokracii z roku 2023 vyplýva, že polovica respondentov sa domnieva, že je dobre informovaná o svojich právach občanov EÚ; [23:  	Európska komisia, Občianstvo EÚ 2020 – záverečná správa: výsledky verejnej konzultácie o právach vyplývajúcich z občianstva EÚ z roku 2020, december 2020.] 

G.	keďže popri digitálnej revolúcii a s ňou spojenej sociálnej a hospodárskej transformácii čelia občania EÚ bezprecedentným výzvam, ktorú sú dôsledkom pandémie ochorenia COVID-19;
H.	keďže zostavenie a konsolidácia existujúcich a budúcich práv by umožnili lepšie a informovanejšie uplatňovať práva a slobody vyplývajúce z občianstva EÚ;
I.	keďže Konferencia o budúcnosti Európy predstavuje konkrétny príklad účasti občanov na demokratickom živote Únie; keďže jej závery zahŕňajú návrhy a opatrenia, ktoré odrážajú dohodu medzi európskymi inštitúciami a občanmi EÚ o posilnení občianstva EÚ;
J.	keďže existujúce prekážky výkonu práv vyplývajúcich z občianstva EÚ vedú k situáciám nerovnosti a diskriminácie medzi občanmi EÚ, najmä migrujúcimi občanmi EÚ a ich rodinnými príslušníkmi, najmä deťmi, osobami žijúcimi v cezhraničných regiónoch EÚ a vo vidieckych oblastiach a členmi zraniteľných a marginalizovaných skupín, ako sú menšiny, osoby s nízkym príjmom, bezdomovci, starší ľudia, osoby so zdravotným postihnutím, ako aj osoby ohrozené digitálnym vylúčením;
K.	keďže takmer 87 miliónov občanov EÚ žije s určitou formou zdravotného postihnutia[footnoteRef:24] a má ťažkosti pri uplatňovaní svojich občianskych práv, pričom tieto ťažkosti niekedy znamenajú priame odopretie ich práva na voľný pohyb a pobyt a obmedzenie výkonu ich politických práv; [24:  	Údaje: štatistika EÚ o príjmoch a životných podmienkach (EU-SILC) a výberové zisťovanie pracovných síl EÚ (VZPS); Grammenos, S. a Priestley, M., Europe 2020 data and people with disabilities – tables (Údaje a osoby so zdravotným postihnutím – tabuľky, Európa 2020), Eurostat, 2020.] 

L.	keďže niektoré členské štáty stále ponúkajú tzv. programy zlatých víz a investorské programy ako prostriedok na získanie štátnej príslušnosti a následne aj občianstva EÚ;
Úvod
1.	zastáva názor, že občianstvo EÚ zahŕňa spoločnú európsku demokratickú identitu a osobitné práva, občianske povinnosti a slobody, ktoré sú s ňou spojené, a že uplatňovanie týchto práv online aj offline posilňuje prepojenie občanov s EÚ a jej demokratickú legitimitu a ponúka im dodatočné práva;
2.	poukazuje na to, že budovanie občianstva EÚ musí napredovať, aby bolo možné reagovať na potreby a výzvy EÚ v 21. storočí, pričom berie na vedomie potenciál digitálnych inovácií a potrebu vyváženého prístupu k riešeniu spletitých výziev, ktoré vyplývajú z globalizácie a nových technológií; zdôrazňuje, že digitalizácia demokratických procesov v kombinácii s nedostatočnou digitálnou gramotnosťou a nedostatočným prístupom k informačným a komunikačným technológiám by mohla prispieť k prehĺbeniu digitálnej priepasti pri výkone občianskych práv, v dôsledku čoho sa európsky projekt časti verejnosti vzdiali;
3.	domnieva sa, že viacjazyčnosť v rámci inštitúcií EÚ a ich interakcia s občanmi predstavuje hlavný aspekt na posilnenie koncepcie občianstva EÚ; v tejto súvislosti zdôrazňuje, že v záveroch Rady z 13. júna 2005 sa uvádza, že jazyky EÚ, ktoré nie sú úradnými jazykmi a ktoré sú uznané v členskom štáte alebo na časti jeho územia, by mohli občania EÚ používať v styku s inštitúciami EÚ, pričom sa môžu oficiálne používať aj v inštitúciách alebo orgánoch EÚ vrátane Európskeho parlamentu; 
4.	poukazuje na to, že Európsky parlament vyzval na vytvorenie štatútu občianstva EÚ vo svojom uznesení z 12. februára 2019 o vykonávaní ustanovení zmluvy týkajúcich sa občianstva EÚ a vo svojom uznesení z 10. marca 2022 o správe o občianstve EÚ za rok 2020: posilnenie postavenia občanov a ochrana ich práv; pripomína, že Konferencia o budúcnosti Európy zdôraznila význam posilnenia občianstva EÚ tým, že vo svojich záveroch uviedla, že takýto štatút by bol užitočným nástrojom na to, aby sa zásady a hodnoty EÚ stali hmatateľnejšími;
5.	vyjadruje poľutovanie nad tým, že Komisia sa vo svojom oznámení nadväzujúcom na Konferenciu o budúcnosti Európy osobitne nezmienila o posilnení občianstva EÚ ani o možných spôsoboch, ako to dosiahnuť[footnoteRef:25]; pripomína, že Rada prejavila ochotu posilniť občianstvo v technickom hodnotení, ktoré uverejnila v súvislosti s Konferenciou o budúcnosti Európy, zatiaľ však nenavrhla, neprijala ani nevykonala žiadne opatrenia na splnenie tohto cieľa; [25:  	Oznámenie Komisie zo 17. júna 2022 s názvom Konferencia o budúcnosti Európy – Meniť víziu na konkrétne kroky (COM(2022)0404).] 

6.	pripomína, že Komisia do konca roka uverejní svoju správu o občianstve EÚ za rok 2023, a očakáva, že navrhne nové iniciatívy na posilnenie občianstva EÚ a riešenie nedostatkov v jeho vykonávaní; vyjadruje poľutovanie nad tým, že tentoraz sa Komisia rozhodla uverejniť výzvu na predkladanie podkladov, a nie verejnú konzultáciu, ako to urobila v predchádzajúcich rokoch; pripomína, že výsledky výzvy na predkladanie podkladov neobsahujú komplexný prehľad najnovšieho vývoja a nedostatkov vo vykonávaní; zdôrazňuje, že správa by sa mala vypracovať na základe aktualizovaných údajov;
Problémy súvisiace s občianstvom EÚ
7.	vyjadruje znepokojenie nad osobitnými ťažkosťami, ktoré bránia plnému výkonu práv a slobôd vyplývajúcich z občianstva EÚ;
Politické práva
8.	vyjadruje poľutovanie nad skutočnosťou, že pri migrujúcich občanoch je menej pravdepodobné, že uplatnia svoje právo voliť a kandidovať vo voľbách do Európskeho parlamentu a do orgánov územnej samosprávy v členskom štáte svojho bydliska, a to okrem iného z dôvodov, medzi ktoré patria nedostatočné informácie, jazyková bariéra, ťažkostí s registráciou voličov a nízka miera úspešnosti kandidátov, ktorí nie sú štátnymi príslušníkmi daného štátu;
9.	vyjadruje hlboké znepokojenie nad praxou niektorých členských štátov, ktoré zbavujú svojich občanov práva voliť v národných parlamentných voľbách, pokiaľ trvalo či dočasne žijú v zahraničí, čo vedie k ich vylúčeniu z politického života tak v krajine ich pôvodu, ako aj v krajine pobytu; 
Sloboda pohybu a pobytu
10.	zdôrazňuje, že schengenský priestor je jedným z najväčších úspechov EÚ; zdôrazňuje, že by sa mali odstrániť všetky prekážky voľného pohybu v rámci EÚ, aby sa všetkým európskym občanom zabezpečili rovnaké práva spojené s občianstvom EÚ; vyzýva na pristúpenie Rumunska a Bulharska k schengenskému priestoru v súlade s uzneseniami Európskeho parlamentu;
11.	vyjadruje znepokojenie nad skutočnosťou, že s migrujúcimi občanmi EÚ, najmä s občanmi patriacimi k zraniteľných skupinám, zaobchádzajú členské štáty, v ktorých majú títo občania bydlisko, odlišne ako so svojimi štátnymi príslušníkmi, pokiaľ ide o prístup k dávkam; vyzýva členské štáty, aby riadne vykonávali judikatúru Súdneho dvora EÚ, ktorá takúto diskrimináciu zakazuje; 
12.	vyjadruje znepokojenie nad ťažkosťami a výzvami, ktorým čelia občania žijúci v cezhraničných regiónoch EÚ, najmä v prípade uzavretia hraníc v dôsledku celoúnijných alebo regionálnych kríz; vyzýva členské štáty, aby v takýchto prípadoch zachovali cezhraničnú spoluprácu a prípadne úzku interakciu s príslušnými miestnymi a regionálnymi orgánmi;
Konzulárna ochrana
13.	vyjadruje znepokojenie nad nedostatkami vo vykonávaní smernice o konzulárnej ochrane a vo fungovaní konzulárnych sietí členských štátov, pričom konštatuje, že tieto nedostatky sa prehĺbili po vystúpení Spojeného kráľovstva z EÚ; v tejto súvislosti vyjadruje poľutovanie nad tým, že občania EÚ majú v niektorých krajinách mimo EÚ obmedzený prístup ku konzulárnej ochrane a pomoci;
14.	poukazuje na to, že sa vyskytli prípady, keď dve osoby, ktoré sú štátnymi príslušníkmi dvoch rôznych členských štátov, neboli schopné splniť určité formality (napríklad uzavretie manželstva) na konzulárnom zastúpení jedného z členských štátov, aj keď druhý členský štát nemá v tejto krajine dostupné konzulárne zastúpenie;
Diskriminácia
15.	domnieva sa, že nejednotnosť pravidiel členských štátov v oblasti nadobudnutia a straty štátneho občianstva vedie k rozdielom, pokiaľ ide o nadobudnutie a stratu občianstva EÚ, a že tieto rozdiely v niektorých prípadoch vedú k porušeniu zásad a hodnôt EÚ;
16.	zdôrazňuje, že stále existuje niekoľko prípadov, keď sa nadobudnutie odvodeného práva na pobyt pre štátnych príslušníkov tretích krajín, ktorých maloletí nezaopatrení rodinní príslušníci sú občanmi EÚ, zamieta i napriek vývoju judikatúry Súdneho dvora EÚ; 
17.	opakuje svoje znepokojenie v súvislosti s diskrimináciou párov rovnakého pohlavia a ich detí pri uplatňovaní základného práva na slobodu pohybu v rámci EÚ; 
Odporúčania
18.	vyzýva členské štáty a regionálne a miestne samosprávy, aby v plnej miere vykonávali existujúce smernice o právach migrujúcich občanov a aby vzhľadom na nadchádzajúce európske voľby promptne vyriešili existujúce nedostatky; požaduje, aby sa s cieľom informovať migrujúcich občanov EÚ o ich práve voliť a kandidovať v európskych a komunálnych voľbách v krajine ich pobytu vytvorili cielené vnútroštátne informačné kampane; opakuje svoju výzvu rozšíriť práva migrujúcich občanov na vnútroštátne a regionálne voľby;
19.	vyzýva členské štáty, aby svojim štátnym príslušníkom žijúcim v zahraničí zaručili právo voliť vo svojej krajine pôvodu, ak je toto právo uznané, a to vytvorením regulačných podmienok, ktoré im umožnia voliť, a odstránením všetkých byrokratických prekážok, ktoré sťažujú výkon tohto práva a niekedy ho znemožňujú; vyzýva najmä členské štáty, aby tieto práva rovnocenne zaručili a odstránili akékoľvek rozdiely v zaobchádzaní so svojimi štátnymi príslušníkmi žijúcimi v zahraničí, pokiaľ ide o hlasovanie na diaľku, predovšetkým hlasovanie poštou; požaduje jednotné uplatňovanie práva voliť vo voľbách do Európskeho parlamentu pre občanov EÚ s pobytom mimo EÚ;
20.	vyzýva Komisiu, aby prijala nové oznámenie, v ktorom objasní určité kľúčové pojmy obsiahnuté v smernici 2004/38/ES o práve občanov Únie a ich rodinných príslušníkov voľne sa pohybovať a zdržiavať sa v rámci EÚ, s cieľom poskytnúť členským štátom aktuálne usmernenia, ktoré by mohli prispieť k lepšiemu vykonávaniu smernice na vnútroštátnej úrovni, z čoho budú mať prospech občania EÚ aj ich rodinní príslušníci;
21.	vyzýva EÚ, aby podporila prijatie záväznej európskej charty digitálnych práv vrátane práv týkajúcich sa digitálneho občianstva, pričom bude vychádzať z Európskeho vyhlásenia o digitálnych právach a zásadách v digitálnom desaťročí;
22.	víta návrh Komisie na aktualizáciu a zlepšenie smernice o konzulárnej ochrane s cieľom posilniť právo občanov EÚ na konzulárnu ochranu, najmä v krízových situáciách, a to aj tým, že sa delegáciám EÚ udelí aktívnejšia úloha pri poskytovaní pomoci nedostatočne zastúpeným občanom EÚ;
23.	vyzýva členské štáty, aby ukončili programy zlatých víz a systémy pre investorov a akékoľvek ďalšie podobné vnútroštátne systémy, ktoré vedú k nadobudnutiu občianstva daného štátu a zahŕňajú priamy či nepriamy predaj alebo zneužitie občianstva EÚ, pretože ohrozujú samotnú koncepciu občianstva EÚ a porušujú zásady a hodnoty EÚ; naliehavo vyzýva členské štáty, aby zaručili integritu a hodnotu občianstva EÚ; vyzýva Komisiu, aby prijala všetky potrebné opatrenia, ako napr. postúpenie prípadov dotknutých členských štátov Súdnemu dvoru EÚ;
24.	žiada v kontexte ďalšej revízie zmlúv, aby sa Európskemu parlamentu a Rade v súlade s riadnym legislatívnym postupom umožnilo prijať spoločné ustanovenia o predchádzaní predaju pasov alebo inému zneužívaniu v súvislosti s nadobudnutím a stratou občianstva EÚ štátnymi príslušníkmi tretích krajín, s cieľom aproximovať podmienky, za ktorých možno takéto občianstvo nadobudnúť;
25.	vyzýva členské štáty a príslušné orgány, aby upravili aktuálne školské osnovy alebo zaviedli nové osnovy zamerané na výučbu dejín Európy a Európskej únie a jej fungovania s cieľom podporiť aktívne občianstvo a spoločné európske hodnoty a zvýšiť povedomie o pridanej hodnote európanstva a občianstva EÚ; zdôrazňuje, že posilnenie európskeho rozmeru občianskej výchovy a zabezpečenie rovnakého prístupu pre všetkých, a to aj využitím všetkých digitálnych nástrojov, ktoré máme k dispozícii, umožní občanom EÚ konať ako informovaní občania a plne sa podieľať na občianskom, politickom a spoločenskom živote na európskej aj vnútroštátnej úrovni; zdôrazňuje, že program Erasmus+ môže zohrávať dôležitú úlohu pri podpore vzdelávania o občianstve EÚ prostredníctvom vzdelávacej mobility pre všetkých bez ohľadu na vek, rod, zamestnanie alebo úroveň vzdelania;
26.	vyzýva Komisiu, aby rozvíjala verejné konzultácie prispôsobené všetkým občanom EÚ, najmä mladým ľuďom, s cieľom zvýšiť účasť občanov EÚ; naliehavo vyzýva Komisiu, aby aktualizovala spôsob vedenia verejných konzultácií s cieľom posilniť občiansku angažovanosť a účasť širšieho počtu európskych občanov v súlade s úspešným príkladom Konferencie o budúcnosti Európy; v tejto súvislosti vyzýva Komisiu, aby s využitím nových technológií ďalej zlepšovala portál Vyjadrite svoj názor a aby informovala o tom, ako spätná väzba občanov prispieva k rozličným iniciatívam; 
27.	žiada, aby sa vytvorilo jednotné kontaktné miesto pre všetky participatívne nástroje EÚ, ako sú európska iniciatíva občanov, petície adresované Európskemu parlamentu, sťažnosti európskemu ombudsmanovi, verejné konzultácie a dialóg s občanmi, a aby sa zvýšila efektívnosť týchto nástrojov, a to najmä zabezpečím toho, aby prispievali k tvorbe európskej agendy, pričom sa zároveň zaručí posilnenie zastupiteľskej demokracie v rozhodovacom procese; vyzýva Komisiu, členské štáty a regionálne a miestne samosprávy, aby zvýšili svoje úsilie pri informovaní verejnosti o existujúcich participatívnych nástrojoch; 
28.	opakuje svoj návrh vytvoriť stály mechanizmus konzultácií s občanmi, ktorý by občanom, najmä mladým ľuďom, umožnil diskutovať o prioritách a politikách EÚ, čím by sa okrem iného prispelo k uplatňovaniu kontroly právnych predpisov z hľadiska mládeže s cieľom doplniť zastupiteľskú parlamentnú demokraciu, no nenahrádzať ju; navrhuje, aby zástupcovia Európskeho parlamentu boli informovaní o týchto diskusiách a v prípade potreby tak mohli posúdiť, či je potrebné prijať nadväzujúce opatrenia;
29.	navrhuje zvážiť zavedenie európskeho občianskeho preukazu, ktorý by mohol, napríklad, uľahčiť uplatňovanie občianskych práv a hlasovanie vo voľbách do Európskeho parlamentu, ako aj využívanie participatívnych nástrojov;
30.	zdôrazňuje významnú úlohu kancelárií Europe Direct pri zvyšovaní účasti občanov na miestnej úrovni na demokratickom živote EÚ; nabáda členské štáty a subjekty na regionálnej a miestnej úrovni, aby s týmito kanceláriami zintenzívnili spoluprácu;
31.	vyzýva Komisiu, aby intenzívnejšie využívala sociálne médiá a digitálne nástroje s osobitným dôrazom na zvýšenie zapojenia mladých ľudí a osôb so zdravotným postihnutím do demokratického procesu a tým podporila ich angažovanosť, pričom berie na vedomie aj znížený vek voličov v členských štátoch pri voľbách do Európskeho parlamentu; v tejto súvislosti vyzýva Komisiu, aby posilnila podporu demokratickej účasti zintenzívnením dialógu s občanmi a zvyšovaním informovanosti občanov o vplyve právnych predpisov EÚ na ich každodenný život; 
32.	domnieva sa, že vzhľadom na rastúci vplyv digitálnej sféry na život občanov, najmä vplyv sociálnych médií a umelej inteligencie, je naďalej nevyhnutné, aby sa členské štáty a európske inštitúcie neustále zameriavali na vytváranie nových verejných politík a vykonávanie účinných mechanizmov na ochranu základných práv online a na boj proti zahraničnému zasahovaniu a dezinformáciám, pretože predstavujú existenčné hrozby pre demokraciu a samotný výkon práv občanov; 
33.	naliehavo vyzýva Radu a Komisiu, aby obnovili rokovania o revízii nariadenia (ES) č. 1049/2001[footnoteRef:26] s cieľom zabezpečiť, aby občania EÚ mohli v plnej miere uplatňovať svoje právo na prístup k dokumentom a kontrolovať inštitúcie, orgány, úrady a agentúry EÚ. [26:  	Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).] 

34.	opakuje, že je potrebné vypracovať štatút občianstva EÚ na základe článku 25 ZFEÚ, v ktorom sa zhrnú existujúce a budúce občianske práva s cieľom posilniť vykonateľnosť občianskych práv a zaručiť rovnosť občanov, zlepšiť súdržnosť a reagovať na sociálne, hospodárske, politické a digitálne zmeny; pripomína, že by sa to malo uskutočniť v rámci zmlúv; 
35.	navrhuje, aby v oblasti účasti a politických práv, slobody pohybu a digitálneho občianstva a v súlade s existujúcimi a budúcimi právnymi predpismi EÚ mali občania najmä: 
– 	demokratické a rodovo vyvážené zastúpenie na volebných zoznamoch, 
– 	stálu interaktívnu digitálnu platformu, prostredníctvom ktorej môžu občania predkladať svoje návrhy a nápady vo všetkých úradných jazykoch EÚ, 
– 	uznané obdobia štúdia, a nielen kvalifikácií a odbornej spôsobilosti, ako rovnocenného obdobia štúdia umožňujúceho pracovať v inom členskom štáte, 
– 	všeobecný prístup na internet s cieľom zabezpečiť začlenenie občanov a ich rovnaký prístup k digitálnemu prostrediu, 
– 	správu vlastnej digitálnej identity presahujúcu rámec ochrany, ktorá už existuje v súvislosti s osobnými údajmi v digitálnom prostredí, 
– 	digitálne dedičstvo digitálnych údajov zosnulej osoby, 
– 	vývoj systémov umelej inteligencie, ktoré sú bezpečné, transparentné, vysledovateľné a kontrolované ľuďmi a regulačnými inštitúciami;
36.	žiada, aby sa do štatútu občianstva EÚ zahrnula horizontálna doložka o nediskriminácii ako dodatočná záruka rovnosti pri výkone občianskych práv s cieľom zabezpečiť nediskrimináciu a chrániť občanov, najmä príslušníkov zraniteľných a marginalizovaných skupín a osoby žijúce v cezhraničných regiónoch EÚ;
37.	vyzýva Komisiu, aby uskutočnila cielené kampane na zvyšovanie informovanosti o právach a občianskych povinnostiach vyplývajúcich z občianstva EÚ a štatútu, a to okrem iného zavedením balíka EÚ na informovanie o občianstve EÚ, a aby na občianstvo EÚ vyčlenila viac zdrojov; zdôrazňuje, že vďaka digitálnej a technologickej revolúcii sa občania stali skutočnými piliermi našich demokratických systémov a budú tými, ktorí ich budú brániť; 
38.	berie na vedomie balík opatrení v oblasti občianstva, najmä správu o občianstve EÚ za rok 2023, ktorú Komisia uverejnila 6. decembra 2023, s cieľom ďalej rozvíjať občianstvo EÚ a zviditeľniť ho pre občanov EÚ; vyzýva Komisiu, aby zohľadnila odporúčania uvedené v tejto správe a aby prijala kroky potrebné na ich vykonanie v súlade s postupom stanoveným v zmluvách;
39.	opakuje svoju výzvu na zvolanie konventu na revíziu zmlúv, ako sa stanovuje v článku 48 Zmluvy o EÚ; vyjadruje pevné presvedčenie, že konvent by mal dôkladne posúdiť, ako by sa mohlo občianstvo EÚ ďalej posilniť;
°
°	°
40.	poveruje svoju predsedníčku, aby postúpila toto uznesenie Rade a Komisii.

